CELEX: 62013TA0695
Language: el
Date: 2016-09-13 00:00:00
Title: Υπόθεση T-695/13: Απόφαση του Γενικού Δικαστηρίου της 13ης Σεπτεμβρίου 2016 — ENAC κατά INEA (Χρηματοδοτική συνδρομή — Έργα υποδομών κοινού ενδιαφέροντος στους τομείς των διευρωπαϊκών δικτύων μεταφορών και ενέργειας — Εκπόνηση μελέτης για την διατροπική ανάπτυξη του αεροδρομίου Bergamo-Orio al Serio — Καθορισμός του τελικού ποσού της χρηματοδοτικής συνδρομής — Μη επιλέξιμες δαπάνες — Πλάνη περί το δίκαιο — Υποχρέωση αιτιολογήσεως)

31.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/27
            
         Απόφαση του Γενικού Δικαστηρίου της 13ης Σεπτεμβρίου 2016 — ENAC κατά INEA
   (Υπόθεση T-695/13) (1)
   
   ((Χρηματοδοτική συνδρομή - Έργα υποδομών κοινού ενδιαφέροντος στους τομείς των διευρωπαϊκών δικτύων μεταφορών και ενέργειας - Εκπόνηση μελέτης για την διατροπική ανάπτυξη του αεροδρομίου Bergamo-Orio al Serio - Καθορισμός του τελικού ποσού της χρηματοδοτικής συνδρομής - Μη επιλέξιμες δαπάνες - Πλάνη περί το δίκαιο - Υποχρέωση αιτιολογήσεως))
   (2016/C 402/29)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ente nazionale per l’aviazione civile (ENAC) (Ρώμη, Ιταλία) (εκπρόσωποι: G. Palmieri και P. Garofoli, avvocati dello Stato)
   
      Καθού: Εκτελεστικός Οργανισμός Διευρωπαϊκών Δικτύων Μεταφορών (εκπρόσωποι: I. Ramallo, D. Silhol και Z. Szilvássy, επικουρούμενοι από τους M. Merola, M. C. Santacroce και L. Armati, δικηγόρους)
   
      Παρεμβαίνουσα υπέρ της προσφεύγουσας: Società per l’aeroporto civile di Bergamo-Orio al Serio SpA (SACBO SpA) (Grassobbio, Ιταλία) (εκπρόσωποι: M. Muscardini, G. Greco και G. Carullo, δικηγόροι)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση των εγγράφων της 18ης Μαρτίου και της 23ης Οκτωβρίου 2013 του Εκτελεστικού Οργανισμού Διευρωπαϊκών Δικτύων Μεταφορών (TEN-T EA), νυν INEA, σχετικά με ορισμένες δαπάνες που πραγματοποιήθηκαν στο πλαίσιο της εκπονήσεως μελέτης περί του εφικτού όσον αφορά τον διατροπικό χαρακτήρα του αεροδρομίου Bergamo-Orio al Serio (Ιταλία) κατόπιν της χρηματοδοτικής συνδρομής που χορήγησε η Ευρωπαϊκή Επιτροπή στην προσφεύγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την Ente nazionale per l’aviazione civile (ENAC) στα δικαστικά έξοδα.
            
         
      (1)  EE C 52 της 22.2.2014.